30/12/2014 | Administración LocalMunicipal
Santiago de Compostela
Secretaría Xeral
Acordo da Xunta de Goberno relativo a delegación de competencia sancionadora

A Xunta de Goberno da cidade de Santiago de Compostela, na sesión ordinaria que tivo lugar o día 12 de decembro de 2014 adoptou, entre outros, o seguinte acordo: “16.- Proposta do concelleiro delegado da Área de Seguridade e Mobilidade relativa á delegación de competencia sancionadora. Dáse conta á Xunta de Goberno Local do informe-proposta, de data 5 de decembro de 2014, da xefa do servizo de Mobilidade e Seguridade, conformado coa mesma data pola Concelleiro Delegado da Área de Seguridade e Mobilidade; do seguinte teor literal: “O artigo 43.1 da Ordenanza Xeral Municipal Reguladora da Emisión e Recepción de Ruidos e Vibracións e Condicións dos Locais establece, en canto á relación do local co exterior, que: Todas as actividades comprendidas nesta ordenanza, e en especial as de ocio nocturno, deberán adoptar durante o seu funcionamento as medidas oportunas para evitar que o público efectúe as súas consumicións na vía pública. En relación con elo os artigos 57, 1.1 e 1.6 dispoñen entre os deberes específicos dos titulares das actividades reguladas por esta ordenanza: 1.1 Adoptar durante as horas de funcionamento da actividade, especialmente durante o horario nocturno, as medidas oportunas para evitar que o publico efectúe as súas consumicións fóra establecemento ou na vía pública. Quedan exceptuados desta obriga os establecementos que teñan autorizado o funcionamento de terrazas na vía pública sempre que se acomoden ás prescricións da súa respectiva autorización ou licencia.1.6 Adoptar as medidas oportunas para que os usuarios non saian do local portando botellas, envases, vasos, etc. A Xunta de Goberno Local con data 11 de xullo de 2014 delegou a competencia sancionadora que lle atribúe o artigo 127.1. l) da LBRL, en materia de infraccións que se cometan contra a Ordenanza Xeral Municipal, reguladora da emisión e recepción de ruidos, vibracións e condicións dos locais ou normativa que a complemente ou substitúa na Concelleira Delegada de Desenvolvemento Urbano Sostible Tendo en conta que, a infracción derivada do incumprimento da obriga a que estase a referir o primeiro parágrafo deste informe se desenvolve no ámbito da vía pública, se atribuíu a esta Concellería de Mobilidade e Seguridade a tramitación dos expedientes sancionadores que corresponden pola devandita infracción. Por outra banda, a infracción de referencia ten, en principio, carácter de leve e se tramita polo procedemento abreviado contemplado no artigo 23 do Real Decreto 1398/1993, de 4 de agosto, polo que o prazo de tramitación da mesma é dun mes. En base a elo, considero convinte co fin de garantizar a eficacia e efectividade da resolución e evitar a caducidade dos expedientes sancionadores que a Xunta de Goberno Local acorde: DELEGAR a competencia sancionadora atribuída polo artigo 127.1. l do LBRL á Xunta de Goberno Local, derivada da aplicación infracción resultante do incumprimento dos artigos 43.1 e 57.1.1 e 1.6 da Ordenanza Xeral Municipal Reguladora da Emisión e Recepción de Ruidos e Vibracións e Condicións dos Locais no Concelleiro Delegado de Mobilidade e Seguridade. Proponse, asemade, que a delegación de competencias comprenda as facultades de resolver os recursos de reposición contra os actos dictados polo órgano delegado.” Enteirados/as os/as concelleiros/as, a Xunta de Goberno da cidade de Santiago de Compostela acorda por unanimidade dos seus membros: - Deixar sen efecto a delegación efectuada por acordo da Xunta de Goberno Local de 11.7.2014, no que afecta aos artigos 43.1 e 57.1.1 e 1.6 da Ordenanza Xeral Municipal Reguladora da Emisión e Recepción de Ruidos e Vibracións e Condicións dos Locais no Concelleiro Delegado de Mobilidade e Seguridade, na Concelleira Delegada de Desenvolvemento Urbano Sostible. - Delegar a competencia sancionadora atribuída polo artigo 127.1. l do LBRL á Xunta de Goberno Local, derivada da aplicación infracción resultante do incumprimento dos artigos 43.1 e 57.1.1 e 1.6 da Ordenanza Xeral Municipal Reguladora da Emisión e Recepción de Ruidos e Vibracións e Condicións dos Locais no Concelleiro Delegado de Mobilidade e Seguridade. A delegación de competencias comprenderá as facultades de resolver os recursos de reposición contra os actos dictados polo órgano delegado.” Santiago de Compostela, 19 de decembro de 2014. O ALCALDE, ASDO/AGUSTÍN HERNÁNDEZ FERNÁNDEZ DE ROJAS